יצחק גרינברג

אירווינג יצחק גרינברג (באנגלית: Irving Yitzchak Greenberg; נולד ב-16 במאי 1933) הוא סופר ורב אמריקאי. הוא ידוע כתומך נלהב של ישראל, ומקדם הבנות בין יהדות לנצרות.Carroll James, "In Appreciation of Irving Greenberg" 

 ביוגרפיה 
גרינברג נולד וגדל בברוקלין. הוא למד בישיבת נובהרדוק, שם הוסמך לרבנות בשנת 1953. במקביל, הוא למד בברוקלין קולג', שם קיבל תואר ראשון בהיסטוריה, בהצטיינות יתרה. מאוחר יותר הוא קיבל תואר שני באמנויות ודוקטורט בהיסטוריה של ארצות הברית מאוניברסיטת הרווארד.

 קריירה 
הוא כיהן כרב אוניברסיטת ברנדייס, רב ריברדייל ג'ואיש סנטר , פרופסור חבר להיסטוריה בישיבה יוניברסיטי, וכמייסד, יו"ר ופרופסור במחלקה ללימודי יהדות של הסיטי קולג' של ניו יורק.Beliefnet, "Rabbi Irving Greenberg: Beliefnet Columnist" כיום הוא חבר בפקולטה של ישיבת חובבי תורה.Rabbi Irving (Yitz) Greenberg, yctorah.org/staff הוא גם כיהן כנשיא המרכז היהודי הלאומי ללמידה ומנהיגות .

בשנת 2020, הצטרף גרינברג לסגל של ישיבת הדר בעלת הנטייה הליברלית.

 אידאולוגיה 
הגותו של גרינברג קוראת את ההיסטוריה היהודית באמצעות שימוש בקטגוריות חשיבה יהודיות מסורתיות. הוא כתב רבות על השואה ועל המשמעות ההיסטורית והדתית של מדינת ישראל.

הוא למד מחשבת ישראל מהרב יוסף דוב הלוי סולובייצ'יק. מספר חוקרים ידועים, ביניהם הרב יוסף טלושקין ומיכאל ברנבאום, רואים בו את המורה שלהם.

גרינברג דוגל במושג "תיקון עולם" לפיו האנושות פועלת, כבורא-שותף עם אלוהים, לשיפור העולם. הוא רואה בברית של העם היהודי עם אלוהים דוגמה לבנייה המוסרית של האנושות. מושג נוסף הוא הרעיון שלו שצלם האל בכל בני האדם מרמז שלכל אדם יש "ערך אינסופי, שוויון, ייחודיות".p. 387, "Seeking the Religious Roots of Pluralism: In the Image of God and Covenant" in Journal of Ecumenical Studies 34:3 (Summer 1997). לפי גרינברג, זה אומר שאין אמת מוחלטת או דת נכונה: "חלק מכל אמת היא העובדה שדמות אלוהים מדברת אותה; כלומר, ישות בעלת ערך אינסופי, שוויון וייחודיות"p. 390, ibid.

רק חלק מהתאולוגיה שלו על השואה פורסם.Wrestling with God, Oxford University Press 2007 גרינברג, בניגוד להבנה היהודית המסורתית, מבין שאלוהים הפר ברית עם העם היהודי. הוא רואה בשואה אירוע מכונן בהיסטוריה היהודית, שיש לראותו כ"הפרת הברית" בין אלוהים לעם היהודי. זה גם השלב האחרון בצימצום של אלוהים מהעולם. לדברי גרינברג, השואה מדגישה את הנקודה שגורל העולם בידי האנושות. אם יכול להיות רוע חזק כל כך בעולם כפי שהתבטא בשואה, אפשר גם לממש בעולם את הטוב ביותר.

דעותיו התאולוגיות של גרינברג זכו לביקורת על ידי ההיסטוריון דוד ברגר.

בשנות ה-80 היה גרינברג מעורב במחלוקת עם מאיר כהנא.

 חיים אישיים 
הוא נשוי לסופרת הפמיניסטית בלו גרינברג.

 קישורים חיצוניים 


 מאמרים מאת יץ גרינברג
 "אירווינג גרינברג ודיאלקטיקה יהודית של תקווה" מאת מייקל אופנהיים

 הערות שוליים 

קטגוריה:בוגרי ברוקלין קולג'
קטגוריה:בעלי תואר דוקטור מאוניברסיטת הרווארד
קטגוריה:סגל ישיבה יוניברסיטי
קטגוריה:פילוסופים של היהדות
קטגוריה:אמריקאים שנולדו ב-1933